Berlingske Tidende, 1836-11-11
Efterretninger for Landmænd. (Udgiverne have foranstaltet, at der under denne Rubrik vil herefter af en Sagkyndig blive leveret Anmeldelser om de nyeste Erfaringer, Opfindelser og Forbedringer, der kunne have Jnteresse for Landmænd.) Heathevat's Dampplov. Der har længe været talt om, at Dampkraftens practiske Benyttelse ogsaa vilde naae hen til at understøtte Landmanden ved hans besværlige Markarbejde, der vel ved høist fortrinlige Jnstrumenter betydeligen er lettet, men som dog endnu stedse fordrer et kostbart Underhold af de dertil fornødne Trældyr. Uagtet disse mange Ønsker og Forhaabninger troede man dog hidtil at en saadan Benyttelse af Dampkraft vilde strande, eftersom de dermed anstillede Forsøg ikke svarede til Forventningerne, og virkelig syntes der at ligge uovervindelige Hindringer i Veien for dette høist vigtige Foretagendes Realisering, omendskjøndt man i England, tildeels ogsaa i Holland og i det nordlige Frankerig forlængst og med stor Fordeel har benyttet faststaaende Dampmaskiner til at tærske og rense Sæden, at bringe Halmen bort, at kjærne, at skjære Hakkelse, at male Korn, at knuse Gips, ja man har dermed endog sat andre Jndustrigrene i Forbindelse, saasom at præsse Olie, at ælte Leer til Teglværker, at sange Planker, m. m., alt efter Omstændighederne, paa hvilken af Aarets Tider Dampkraften med meest Fordeel kunde benyttes til de forskjellige Arbeider. Ved denne combinerede Benyttelse er Maskinen bleven i den Grad lønnende, at en Maskinstyrer dertil kunde holdes, og altid være i Virksomhed. Flere af disse Maskiner ere senere indrettede saaledes, at de kunne flyttes og frembringes til den Bygning eller det Sted, hvor de skulde arbejde. Men at en saadan Maskine kun kan benyttes paa en stor Gaard, eller naar flere Landmænd derom forene sig, eren Selvfølge. Skulde imidlertid Dampkraftens Anvendelse ved Landbruget kunne udvides derhen, at den som en bevægende Kraft med Fordeel udfører Markarbejdet og udretter i det Hele det Arbejde, som ellers maa skee ved Heste, da kunne vi med Ret sige, at et betydningsfuldt Skridt er gjordt, og hvis Følger blive uberegnelige, især for de hidtil saakaldte Kornlande, hvortil Danmark jo hører. Det er saaledes ikke at undre over, at flere blandt Englands speculative Mænd ivrigen have beskjæftiget sig hermed, og at der flere Agerdyrknings-Selskaber ligeledes have skjænket disse Prøver deres Understøttelse. J Tidsskriftet Flandre agricole" findes fra et Selskab omtalt med Berømmelse de Herrer T. Gibbs's og J. Upton's Dampplove, hvoraf den Sidstes skal udmærke sig ved et ringe Omfang og ved med Lethed at kunne styres af den meest Uovede. En høist sindrig Maade, hvorpaa en Dampplov skulde virke, er afPrivatingenieur i London, Hr. Dickson, nyligen bekjendtgjort i Mecanies Magazine Nr. 677, og hvis Bekjendtgjørelse er foranlediget ved de nyligen tilvejebragte heldige Resultater med Heatheoat's Dampplov. Hr. Dickson, som paastaaer, at han allerede for flere Aar siden har havt denne Jdee, foreslaaer nu, at der ved hver Ende af Ageren, der skal pløies, maa sættes en Vogn paa Ruller eller smaa Hjul, og at den ene Vogn maa bære Dampmaskinen, tilligemed et Hjul, hvorimod den anden kun bærer et ligedan Hjul. Jmellem disse to Vogne og omkring de omtalte Hjul anbringes en Kjæde uden Ende, som ved Hjelp af Dampmaskinen sættes i Bevægelse, og som paa den ene Side eller Længde trækker Ploven og paa den anden en Harve frem og tilbage imellem begge Vogne. Saasnart paa denne Maade en Plovstrimmel er lagt, rykkes begge Vogne saa langt frem, som Plovfuren er bred, og nu begynder Arbeidet paa ny. Uden at indlade os paa at bedømme Hr. Dicksons Jdee, eller at omtale flere af de med Dampplove anstillede Forsøg, ville vi derimod nøiere betragte Hr. Heatheoats Plov. Den er bleven prøvet i Overværelse af en nedsat Commission af Mekanikere, hvoriblandt Parlamentsmedlemmerne: J. Smith fra Deanston, B. Hick og P. Bothwell. Flere Forsøg foretoges med Maskinen, og Forsamlingen var eenstemmig af den Mening, at ved denne Opfindelse er bleven lagt Spiren til en vidtgaaende Forbedring og Forandring ved Landbruget, og at Dampploven allerede nu, til det Øjemeed den her anvendes, har viist sig som høist hensigtsmæssig og lønnende. Den første Maskine er nemlig bleven anvendt til at opdyrke sumpige Strækninger og er sidst bleven brugt paa den saakaldte Red-Moss ved Bolton-le-Moors, hvor den med sand Nytte har viist sig praktisk anvendelig.